84/339/Euratom: Komission päätös, tehty 24 päivänä toukokuuta 1984, Yhteisen ydintutkimuskeskuksen (YTK) uudelleenjärjestelystä tehdyn päätöksen 71/57/Euratom muuttamisesta



Virallinen lehti nro L 177 , 04/07/1984 s. 0029 - 0030

Suomenk. erityispainos Alue 12 Nide 2 s. 0071

Espanjank. erityispainos: Luku 12 Nide 4 s. 0120

Ruotsink. erityispainos Alue 12 Nide 2 s. 0071

Portugalink. erityispainos: Luku 12 Nide 4 s. 0120



KOMISSION PÄÄTÖS, tehty 24 päivänä toukokuuta 1984, Yhteisen ydintutkimuskeskuksen (YTK) uudelleenjärjestelystä tehdyn päätöksen 71/57/Euratom muuttamisesta (84/339/Euratom) EUROOPAN YHTEISÖJEN KOMISSIO, joka ottaa huomioon Euroopan ydinenergiayhteisön perustamissopimuksen ja erityisesti sen 8 artiklan, ottaa huomioon Euroopan yhteisöjen yhteisen neuvoston ja yhteisen komission perustamissopimuksen ja erityisesti sen 16 artiklan, sekä katsoo, että komissio teki 13 päivänä tammikuuta 1971 päätöksen 71/57/Euratom (), jota muutettiin viimeksi päätöksellä 82/755/Euratom (), on tarpeen luoda Yhteiselle tutkimuskeskukselle (YTK) sen erityistehtävään soveltuva rakenne, ja keskukselle annetun tehtävän toteuttamisessa on suotavaa kuulla jäsenvaltioiden edustajia ja korkean tason tutkijoita, ON PÄÄTTÄNYT SEURAAVAA: 1 artikla Muutetaan päätös 71/57/Euratom seuraavasti: 1) Korvataan 2 artikla seuraavasti: "2 artikla Keskuksen toimielimet ovat: P pääjohtaja, joka samalla hoitaa tieteen, tutkimuksen ja kehityksen pääosaston varapääjohtajan tehtäviä, P johtokunta, P tiedeneuvosto, P tiedekomitea." 2) Korvataan 4 artikla seuraavasti: "4 artikla Perustetaan keskuksen johtokunta. Siinä on yksitoista jäsentä: a) kustakin jäsenvaltiosta korkean tason edustaja, jonka komissio muodollisesti nimittää jäsenvaltion viranomaisten asettamien ehdokkaiden perusteella; b) puheenjohtaja, jonka a alakohdassa tarkoitetut kymmenen jäsenvaltioiden edustajaa valitsevat. Kaikki jäsenet nimitetään kolmen vuoden toimikaudeksi, ja samat henkilöt voidaan valita uudeksi toimikaudeksi. Johtokunta vahvistaa työjärjestyksensä Yhteisen tutkimuskeskuksen toteutettaviksi tulevista monivuotisista tutkimusja koulutusohjelmista 29 päivänä kesäkuuta 1984 annetun neuvoston päätöksen 84/337/Euratom/ETY(1) ja erityisesti sen 3 ja 4 artiklan mukaisesti. Keskuksen johtokunta avustaa ja neuvoo komissiota niiden strategisten päätösten muotoilussa, jotka koskevat keskuksen tehtävää yhteisön kehysohjelmissa, ottaen huomioon tarpeen kehittää läheistä yhteistyötä keskuksen ja jäsenvaltioiden välille erityisesti seuraavien tehtävien osalta: P uusia ohjelmia ja niiden liittämistä yhteisön tutkimusstrategiaan koskevien ehdotusten laatiminen, P vuosittaisen henkilöstösuunnitelman ja talousarvion laatiminen, P tutkimus- ja kehitysohjelmien toteuttaminen, P keskuksen ohjelman mukauttaminen päätöksen 84/337/Euratom/ETY 3 ja 4 artiklan mukaisesti, P keskuksen toimintaa koskevan vuosikertomuksen laatiminen, P kaikki neuvonpitoja koskevat tiedot, joita komissio voi siltä pyytää. Keskuksen johtokunta kokoontuu yleensä kaksi kertaa vuodessa. Keskus saa tehtäväkseen muodostaa johtokunnan sihteeristön. Keskus asettaa johtokunnan käyttöön kaikki sen tehtävän suorittamiselle tarpeelliset tiedot. 3) Lisätään 4 a artikla seuraavasti: "4 a artikla Perustetaan keskuksen tiedeneuvosto. Siinä on yksitoista jäsentä: a) komission nimittämä puheenjohtaja; b) kustakin jäsenvaltiosta korkean tason edustaja, jonka nimittää komissio vähintään kahden jäsenvaltion asettaman ehdokkaan perusteella. Kaikki jäsenet nimitetään kolmen vuoden toimikaudeksi ja samat henkilöt voidaan valita uudeksi toimikaudeksi. Keskuksen tiedeneuvosto kokoontuu yleensä kuusi kertaa vuodessa. Neuvosto avustaa ja neuvoo komissiota seuraavissa tehtävissä: P meneillään olevien tutkimus- ja kehitysohjelmien toteuttaminen ja varojen myöntäminen näille ohjelmille, P uusia ohjelmia ja niiden toteuttamiseksi tarpeelliseksi arvioituja varoja koskevien ehdotusten laatiminen, P keskuksen henkilöstösuunnitelman laatiminen; korkeiden ura-alueiden (A1 ja A2 ja muut tärkeydeltään vastaavat nimitykset) toimenhaltijoiden palvelukseen ottaminen, P tärkeät investoinnit, P tutkimustulosten sisäinen arviointi sen jälkeen, kun ohjelmasta on toteutettu vähintään puolet. Keskus saa tehtäväkseen muodostaa tiedeneuvoston sihteeristön. Keskus asettaa tiedeneuvoston käyttöön kaikki sen tehtävän suorittamiselle tärkeät tiedot." 4) Lisätään 4 b artikla seuraavasti: "4b artikla Johtokunta ja tiedeneuvosto voivat kokoontua yhdessä jomman kumman toimielimen tai komission pyynnöstä." 5) Korvataan 6 artiklan 2 kohta seuraavasti: "2. Tiedeneuvostoa ja johtokuntaa kuullaan ohjelmaluonnoksista. 6) Korvataan 8 artiklan sanat "keskuksen johtokunnalle" sanoilla "keskuksen tiedeneuvostolle". 2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 24 päivänä toukokuuta 1984. Komission puolesta Étienne DAVIGNON Varapuheenjohtaja () EYVL N:o L 16, 20.1.1971, s. 14 () EYVL N:o L 319, 16.11.1982, s. 10